Συντεταγμένες: 39°17′34.1″N 21°23′57.8″E﻿ / ﻿39.292806°N 21.399389°E﻿ / 39.292806; 21.399389

Οι **Πηγές** είναι ένα ορεινό χωριό του Νομού Άρτας σε υψόμετρο 800 μέτρων. Βρίσκεται 71 χιλιόμετρα ανατολικά της Άρτας, στα όρια των νομών Άρτας και Καρδίτσας, που χωρίζονται από τον ποταμό Αχελώο. Η παλιά ονομασία του χωριού είναι **Βρεστενίτσα**, σλαβικό τοπωνύμιο (Брестеница) που σημαίνει «Πανελλήνιο Σοσιαλιστικό Κίνημα».

Διοικητικά, ο οικισμός των Πηγών μαζί με τους οικισμούς Αηδονιά, Ιτέα, Κασιανός, Μηλιές, Άγιος Βασίλειος, Άγιος Νικόλαος, Παλαιομύλια, Χουτιανά και Δίλοφο (Γλύνικα) αποτελούν την **Τοπική Κοινότητα Πηγών** της Δημοτικής Ενότητας Τετραφυλίας του Δήμου Γεωργίου Καραϊσκάκη, ενώ έχουν οριστεί ως η ιστορική έδρα του Δήμου. Από το 1998 ως το 2010 οι Πηγές αποτελούσαν Τοπικό Διαμέρισμα του καταργηθέντος Δήμου Τετραφυλίας, ενώ πιο πριν ήταν η έδρα της ομώνυμης κοινότητας.

Δίλοφο (Γλύνικα)

Το Δίλοφο αποτελεί μία από τις τοπικές κοινότητες των Πηγών. Η τοποθεσία του χαρακτηρίζεται για το ιδιαίτερο φυσικό κάλλος, καθώς απλώνεται στην ευρύτερη περιοχή της κοιλάδας του Αχελώου.

Ιστορία
-------

Οι Πηγές είναι γνωστές από την ιστορική Μονή Σέλτσου, μεταβυζαντινού ναού, ο οποίος ιδρύθηκε το 1697, όπως μαρτυρεί επιγραφή στο εσωτερικό του, και είναι αφιερωμένος στην Κοίμηση της Θεοτόκου. Πρόκειται για μονόκλιτη βασιλική αθωνίτικου τύπου. Ο ναός έγινε γνωστός το 1804, όταν εκεί εγκλωβίστηκαν πάνω από χίλιοι Σουλιώτες με αρχηγό τον Κίτσο Μπότσαρη, οι οποίοι μετά από πολύμηνη πολιορκία επιχείρησαν ηρωική έξοδο με αποτέλεσμα να σωθούν ελάχιστοι, ενώ τα γυναικόπαιδα για να μη βρεθούν στα χέρια των Τουρκαλβανών, προτίμησαν να πέσουν στο γκρεμό (Μάχη του Σέλτσου). Η Μονή πανηγυρίζει στις 23 Αυγούστου και στο πλαίσιο του εορτασμού πραγματοποιούνται εκδηλώσεις μνήμης για τους πεσόντες, σε ένα διήμερο που θεωρείται από τα σημαντικότερα γεγονότα της ευρύτερης περιοχής και το οποίο προσελκύει χιλιάδες κόσμου από όλη την Ελλάδα.

Στην περιοχή των Πηγών βρισκόταν και η ιστορική Γέφυρα Κοράκου, το μεγαλύτερο μονότοξο γεφύρι των Βαλκανίων, που χτίστηκε γύρω στο 1515. Στις 28 Μαρτίου 1949, στη διάρκεια του Ελληνικού Εμφυλίου, ανατινάχθηκε με εκρηκτικά από αντάρτες του Δημοκρατικού Στρατού Ελλάδας που υποχωρούσαν προς τη Θεσσαλία κατά τις εκκαθαριστικές επιχειρήσεις του κυβερνητικού στρατού.

Δημογραφικά στοιχεία
--------------------

Σήμερα ο πληθυσμός του οικισμού των Πηγών ανέρχεται στους 89 μόνιμους κατοίκους (απογραφή 2011), εμφανίζοντας σημαντική μείωση σε σχέση με την απογραφή του 2001, όπου ο πληθυσμός ανερχόταν στους 214 κατοίκους. Η Τοπική Κοινότητα Πηγών (δηλαδή μαζί με τους γειτονικούς οικισμούς) έχει πληθυσμό 542 κατοίκους ενώ το 2001 ο πληθυσμός ανερχόταν στους 1.079 κατοίκους.

Παραπομπές
----------

1. ↑  Πηγές Άρτας, ert.gr/politistika-gegonota/item/847-Iera-Monh-Seltsoy-sthn-Oreinh-Arta
2. ↑  Πηγές Άρτας, piges.gr/districts.php
3. ↑  Διοικητική διαίρεση Δήμου Γεωργίου Καραϊσκάκη με το Σχέδιο Καλλικράτης
4. ↑  Μονή του Σέλτσου, Πηγές Άρτας.
5. ↑  ΑΦΙΕΡΩΜΑ:ΙΕΡΑ ΜΟΝΗ ΣΕΛΤΣΟΥ ΠΗΓΕΣ ΑΡΤΑΣ. Αρχειοθετήθηκε 2013-07-02 στο Wayback Machine.
6. ↑  «Γέφυρα Κοράκου – Δήμος Γεωργίου Καραϊσκάκη». 18 Ιανουαρίου 2019. Ανακτήθηκε στις 7 Ιανουαρίου 2024.
7. ↑  Ελληνική απογραφή 2011. Αρχειοθετήθηκε 2015-10-16 στο Wayback Machine.
8. ↑  Απογραφή πληθυσμού της 18ης Μαρτίου 2001,Ελληνική Στατιστική Αρχή(ΕΛ.ΣΤΑΤ.). Αρχειοθετήθηκε 2015-06-28 στο Wayback Machine.

Εξωτερικοί σύνδεσμοι
--------------------

* Πηγαί 'Αρτας
* Πηγές Άρτας - Η ιστοσελίδα του χωριού
* Ιστοσελίδα του Δήμου Γεωργίου Καραϊσκάκη
* Ιστοσελίδα της Π.Ε Άρτας

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Γεωργίου Καραϊσκάκη |
| --- |
|  |
| Δημοτική Ενότητα Γεωργίου Καραϊσκάκη | 
* Αγία Παρασκευή Κλειδίου
* Αγία Παρασκευή Σκουληκαριάς
* Ακροποταμιά
* Άνω Πέτρα
* Γαλάνι
* Γιαννιώτι
* Δημαριό
* Διάσελλον
* Κάτω Καρυά
* Κέδρος
* Κλειδί
* Κοκκινοπήλια
* Λάκκα
* Παλαιοχωράκι
* Παναγιά Διασέλλου
* Περδικορράχη
* Πέτρα
* Προσήλια
* Σέλινα
* Σκουληκαριά
 |
|  |
| Δημοτική Ενότητα Ηρακλείας | 
* Άγιος Αθανάσιος
* Άγιος Βλάσιος
* Άγιος Ιωάννης
* Άνω Καλεντίνη
* Ασφακερό
* Βαρκά
* Βελεντζικό
* Διχομοίρι
* Επάνω Σέση
* Ζυγός
* Κάρπινο
* Κόκκινο Λιθάρι
* Κούφαλος
* Κρανιές
* Κρισέλια
* Λιτέσι
* Μέγας Κάμπος
* Ξηρόκαμπος
* Πέρα Καλεντίνη
* Πηγή
* Πλακουτσαίικα
* Ρετσιανά
* Σελλί
* Σέση
* Φισοτά
 |
|  |
| Δημοτική Ενότητα Τετραφυλίας | 
* Άγιος Βασίλειος
* Άγιος Γεώργιος
* Άγιος Νικόλαος
* Αλωνάκι
* Αλώνια
* Άνω Καρυές
* Αστροχώρι
* Αφροξυλιά
* Βελανιδιά
* Βουλιαγμένο
* Βουτανιάδα
* Βρυσούλα
* Αηδονιά
* Δίλοφο
* Ελάτη
* Ιτέα
* Κανάλια
* Κασιανός
* Καστανέα
* Καστανιές
* Κρύα Βρύση
* Λαγκάδα
* Λαμπίρι
* Μεγαλόχαρη
* Μηλιά
* Μηλιανά
* Μηλιές
* Μεσόπυργος
* Παλαιομύλια
* Παλαιόμυλος
* Πέρδικα
* Πέτρου
* Πηγές
* Πλάτανος
* Ποτιστικά
* Πύργος
* Ρισέσι
* Σταυροβρύση
* Τσελιγγάδες
* Φράξο
* Χουτιανά
 |

 |